Die atleet, Lasse Viren het tydens die 1976 Olimpiese Spele, halfpad in die 10 000 meter geval, opgestaan en uiteindelik die resies gewen in ŉ nuwe wêreldrekordtyd. Die volgende dag het hy die 5 000 meter wedloop sommer ook gewen. Gary Player was tydens die 1978 Meesterstoernooi in die tiende plek, sewe houe agter die voorloper, maar ná ses voëltjies op die finale nege gate, het hy die gesogte groen baadjie aangetrek. Die branderplankryer, Kelly Slater, het eers vyf agtereenvolgende wêreldtitels behaal en toe na sy terugkeer, weer ses in ŉ ry. Hy is vandag nog beide die jongste én die oudste man met ŉ wêreldtitel agter sy naam.
Ek en haar twee boeties, wat ook daar was die middag, het na die tyd gesels oor hoe dapper sy was om terug te gaan en weer te sing, soveel so, dat sy deur die Here se genade, daardie ervaring eintlik as iets positiefs gebêre het: “Die dag toe ek weer probeer het!” Die sertifikaat staan nou vir haar comeback.